International Standard Bibliographic Description

thumb|ISBD arauak dituen katalanezko liburu bateko azala.
**Deskribapen bibliografikoa**, oro har, liburu, disko, mapa eta bestelako dokumentu bibliografikoen ageriko datuak (egilea, izenburua, urtea, ...) era normalizatu batean zehaztu egiten dituen teknika da, dokumentu bakoitza era berezi batez deskribatuz, gerora dokumentua identifikatu, kokatu eta liburutegiko katalogo batean sartu ahal izateko. Liburutegi eta artxiboetan dokumentu bakoitzarekin burutu beharreko oinarrizko eragiketa da, katalogoa osatzeko prozesuaren barnean. 

### ISBD (International Standard Bibliographic Description)    
Nazioarteko Deskribapen Bibliografiko Normalizatua (ISBD) da liburutegietako bildumek izan ditzaketen baliabide mota ohikoenak deskribatzeko eta identifikatzeko baldintzak zehazten dituen araua. Era berean, ISBDak ordena bat esleitzen die deskribapenaren elementuei, eta puntuazio-sistema bat zehazten du horretarako.

ISBDren edizio finkatuan (2013an Espainiako liburutegi nazionalak berrargitaratutako gidaren arabera) ISBD deskribapenak barne hartzen dituen eremuak hauek dira:

* 0. eremua: Edukiaren forma eta hedabide mota (datu-multzo, musika, irudia, objektu, testu, hizketaldia... audio, mikroforma, proiekttatua...)
* 1. eremua: Izenburua eta ardura aipamena
* 2. eremua: Edizioa (Adib.: 2. adizioa, jatorrizkoa: 1966)
* 3. eremua: Material-mota edo baliabide mota (Adib. mapetan, eskala, proiekzio mota, koordenatuak...)
* 4. eremua: Argitalpen, ekoizpen, banaketa (argitalpenaren lekua, argitaletxea, urtea...)
* 5.  eremua: Deskribapen fisikoa (orriak, neurriak...)
* 6. eremua: Seriea eta osagai anitzeko monografiak (bilduma edo seriearen izenburua, bilduma egin duen erakundearen izena, serie edo bildumaren zenbaki normalizatua...).
* 7. eremua: Oharren eremua (legezko gordailua, aldizkari baten aldizkakotasuna - adib.: sei hilabetean behin-, URL…)
* 8. eremua: Zenbaki normalizatuak (ISBN, ISSN, doi, OCLC..) eta eskuragarritasun baldintzak edo egoera (kideentzat bakarrik, harpidetza bidez...) 

2000. urtean ISBD arauen berrikuspen sakon bat hasi zen eta ISBD mota batzuen izenak aldatu ziren. Aldizkako argitalpenentzat zegoen ISBD(S) arautegia errebisatu eta publikatu zen, eta aurreko ISBD(S) izenburua aldatu eta ISBD(CR) izenarekin,  (CR, Serials and *Other Continuing Resources* esapidearen akronimoa da).      

2007. urtera arte zazpi ISBD espezializatu zeuden baliabide mota bakoitzerako, gehi orokor bat. 2003. urtean, estandar horiek mantentzeaz eta eguneratzeaz arduratzen den ISBD Berrikuspen Taldeak ISBDen Etorkizuneko Zuzendaritzari buruzko azterketa-talde bat sortzea erabaki zuen, ISBDen zenbait estipulazioren artean anbiguotasun eta inkoherentzia batzuk agertu zirelako zuen kezkari erantzuteko. Azterketa-talde horrek erabaki zuen ISBD guztiak finkatzea bideragarria zela, eta behin betiko testu bat prestatzen hasi zen, eta horren emaitza ISBD finkatua izan zen. Horretarako, zenbait urrats egin behar izan ziren aurretik, hala nola Materialaren Izendapen Orokorra berrikustea, eta horren emaitza 0 Area edo eremu berria izan zen.

ISBD kontsolidatuak harmonizazio handiagoa ematen du baliabide mota desberdinen katalogazio-estipulazioen artean, eta estipulazioak eguneratzeko erraztasun handiagoa eskaintzen du. Bateratzeak informazio-elementu baten nahitaezkotasuna eguneratzeko aukera ere eman du, eta FRBRn ezarritako informazio-eskakizunetara gehiago egokitzea lortu du. 

## Adibidea 
Nafarroako Biblioteka digitalean (BiNaDi), “Catálogo monumental de Navarra/Nafarroako monumentuen katalogoa” lan entziklopedikoaren ISBN zenbakia eta  ISBD deskribapena, besteak beste, kontsulta ditzakegu.

## Erreferentziak 
## Kanpo estekak